CELEX: 32020D0981
Language: hu
Date: 2020-07-07 00:00:00
Title: A Bizottság (EU) 2020/981 végrehajtási határozata (2020. július 7.) a 2007/777/EK határozat II. mellékletének a húskészítmények, a kezelt gyomor, a hólyag és a belek Unióba történő behozatalára engedéllyel rendelkező harmadik országok vagy részeik jegyzékében a Koszovóra (Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.) vonatkozó bejegyzés, valamint a határozat III. mellékletének az említett termékek harmadik országokból történő behozatalára vonatkozó bizonyítványminta tekintetében történő módosításáról (az értesítés a C(2020) 4433. számú dokumentummal történt) (EGT-vonatkozású szöveg)

9.7.2020   
               
               
                  HU
               
               
                  Az Európai Unió Hivatalos Lapja
               
               
                  L 220/4
               
            
         A BIZOTTSÁG (EU) 2020/981 VÉGREHAJTÁSI HATÁROZATA
         (2020. július 7.)
         a 2007/777/EK határozat II. mellékletének a húskészítmények, a kezelt gyomor, a hólyag és a belek Unióba történő behozatalára engedéllyel rendelkező harmadik országok vagy részeik jegyzékében a Koszovóra (*) vonatkozó bejegyzés, valamint a határozat III. mellékletének az említett termékek harmadik országokból történő behozatalára vonatkozó bizonyítványminta tekintetében történő módosításáról
         
            
               (az értesítés a C(2020) 4433. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állategészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető mondatára, 8. cikke (1) bekezdésének első albekezdésére, 8. cikke (4) bekezdésére, 9. cikke (2) bekezdésének b) pontjára, valamint 9. cikke (4) bekezdésének b) és c) pontjára,
         mivel:
         
                     (1)
                  
                  
                     A 2007/777/EK bizottsági határozat (2) megállapítja a II. melléklete 4. részében foglalt eljárások valamelyikével kezelt bizonyos húskészítmények, kezelt gyomor, hólyag és belek (a továbbiakban: áruk) szállítmányai Unióba történő behozatalára vonatkozó állat- és közegészségügyi feltételeket.
                  
               
                     (2)
                  
                  
                     A 2007/777/EK határozat II. mellékletének 2. része megállapítja azon harmadik országok vagy azok részei jegyzékét, ahonnan az áruk Unióba irányuló behozatala engedélyezett, amennyiben az árukon elvégezték a II. melléklet érintett részében előírt kezelések valamelyikét. Az említett melléklet 4. része meghatározza az „A” nem specifikus kezelést, valamint az adott áruhoz kapcsolódó állategészségügyi kockázat súlyosságának csökkenő sorrendjében a „B”–”F” specifikus kezeléseket.
                  
               
                     (3)
                  
                  
                     Ezenkívül a 2007/777 határozat III. melléklete meghatározza az Unióba történő behozatalra szánt áruk szállítmányaihoz előírt bizonyítványmintát.
                  
               
                     (4)
                  
                  
                     Koszovó kérelmezte a 2007/777/EK határozat II. mellékletének 2. részébe, olyan harmadik országként való felvételét, ahonnan engedélyezett a baromfiból és tenyésztett szárnyas vadból (a laposmellű futómadár kivételével) nyert olyan áruk Unióba történő behozatala, amelyeket „C” vagy „D” specifikus kezelésnek vetettek alá, és benyújtotta az ezzel kapcsolatos releváns információkat. Koszovó mindenekelőtt garanciákat nyújtott a tagállamokból vagy az ilyen nyersanyagok Unióba történő kivitelére engedéllyel rendelkező harmadik országokból származó baromfi-nyersanyagok tekintetében, valamint e termékek kezelését illetően.
                  
               
                     (5)
                  
                  
                     A Bizottság ellenőrzést végzett Koszovóban az Unióba történő kivitelre szánt baromfitermékek előállítását szabályozó ellenőrzési rendszerek értékelése céljából. Tekintettel az ellenőrzés kedvező eredményére és a Koszovó által a húskészítmények előállításához felhasznált baromfihús származása és kezelése tekintetében nyújtott garanciákra, helyénvaló Koszovót felvenni a 2007/777/EK határozat II. mellékletének 2. részében szereplő táblázatba, a baromfiból és tenyésztett vadszárnyasból (a laposmellű futómadár kivételével) készült, „C” vagy „D” specifikus kezelésnek alávetett húskészítmények Unióba történő behozatala tekintetében.
                  
               
                     (6)
                  
                  
                     A 2007/777/EK határozat III. mellékletében meghatározott, a húskészítmények, a kezelt gyomor, a hólyag és a belek behozatalára vonatkozó állategészségügyi bizonyítványminta olyan, baromfihúsból készült húskészítményekre vonatkozik, amelyek valamely tagállamból származnak, vagy megfelelnek a 798/2008/EK bizottsági rendeletben (3) meghatározott, az Unióba történő behozatalra vonatkozó állategészségügyi követelményeknek, és előírja, hogy a húst alá kell vetni a 2007/777/EK határozat II. mellékletének 4. részében meghatározott nem specifikus „A” kezelésnek.
                  
               
                     (7)
                  
                  
                     Az állategészségügyi bizonyítványra vonatkozó követelmények azonban nem vonatkoznak a tagállamokból származó vagy a 798/2008/EK rendeletben meghatározott, az Unióba történő behozatalra vonatkozó állategészségügyi követelményeknek megfelelő olyan baromfihúsra, amelyet a 2007/777/EK határozat II. mellékletének 4. részében meghatározott specifikus kezelések egyikének kell alávetni. Tekintettel arra, hogy a termék specifikus kezelését a húskészítmények előállításához felhasznált friss hús eredetétől függetlenül kell alkalmazni, valamint arra, hogy az ilyen eljárások a baromfi egészségére nézve elhanyagolható kockázatot jelentenek, a húskészítményekre, kezelt gyomorra, hólyagra és belekre vonatkozó, a 2007/777/EK határozat III. mellékletében meghatározott állategészségügyi bizonyítványmintának erre a konkrét helyzetre tartalmaznia kell egy rendelkezést a bizonyítvány kiállítására vonatkozóan.
                  
               
                     (8)
                  
                  
                     A 2007/777/EK határozatot ezért ennek megfelelően módosítani kell.
                  
               
                     (9)
                  
                  
                     A módosított állategészségügyi bizonyítványminta kötelezővé tételét megelőzően észszerű egy négy hónapos átmeneti időt biztosítani annak érdekében, hogy a tagállamok és az iparág alkalmazkodni tudjanak az új követelményekhez.
                  
               
                     (10)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            
               (1)   A 2007/777/EK határozat II. melléklete e határozat I. mellékletének megfelelően módosul.
            
            
               (2)   A 2007/777/EK határozat III. melléklete e határozat II. mellékletének megfelelően módosul.
            
         
         
            2. cikk
            A 2020. november 10-ig tartó átmeneti időszakban a tagállamok továbbra is engedélyezik a húskészítmények, a kezelt gyomor, a hólyag és a belek szállítmányainak az Unióba történő behozatalát, ha azokat az e határozat módosításai előtt alkalmazandó, a 2007/777/EK határozat III. mellékletében meghatározott mintának megfelelően kiállított bizonyítványminta kíséri, feltéve, hogy a bizonyítványt legkésőbb 2020. október 10-ig állították ki.
         
         
            3. cikk
            Ennek a határozatnak a tagállamok a címzettjei.
         
         
            Kelt Brüsszelben, 2020. július 7-én.
            
               
                  a Bizottság részéről
               
               Sztella KIRIAKÍDISZ
               
                  a Bizottság tagja
               
            
         
         
            (*)  Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.
         
            (1)  HL L 18., 2003.1.23., 11. o.
         
         
            (2)  A Bizottság 2007/777/EK határozata (2007. november 29.) a harmadik országokból származó, emberi fogyasztásra szánt bizonyos húskészítmények és kezelt gyomor, hólyag és belek behozatalára vonatkozó állat- és közegészségügyi feltételek és bizonyítványminták megállapításáról, valamint a 2005/432/EK határozat hatályon kívül helyezéséről(HL L 312., 2007.11.30., 49. o.).
         
            (3)  A Bizottság 798/2008/EK rendelete (2008. augusztus 8.) azon harmadik országok, területek, övezetek és területi egységek jegyzékének megállapításáról, ahonnan baromfi és baromfitermékek behozhatók a Közösségbe és átszállíthatók a Közösségen, valamint az állategészségügyi bizonyítványok követelményeinek megállapításáról (HL L 226., 2008.8.23., 1. o.).
      
      
         
            I. MELLÉKLET
            A 2007/777/EK határozat II. mellékletének 2. része a következőképpen módosul:
            
                        1.
                     
                     
                        a melléklet az Uruguayra és a Dél-Afrikára vonatkozó bejegyzések között a Koszovóra vonatkozó következő bejegyzéssel egészül ki:
                        
                                    ISO-kód
                                 
                                 
                                    Származási ország vagy országrész
                                 
                                 
                                    1. Háziasított szarvasmarhafélék
                                    2. Tenyésztett hasított körmű vadak (sertésfélék kivételével)
                                 
                                 
                                    Háziasított juhfélék/kecskefélék
                                 
                                 
                                    1. Háziasított sertésfélék
                                    2. Tenyésztett hasított körmű vadak (sertésfélék)
                                 
                                 
                                    Háziasított egypatás állatok
                                 
                                 
                                    1. Baromfi
                                    2. Tenyésztett vadszárnyas (laposmellű futómadár kivételével)
                                 
                                 
                                    Tenyésztett laposmellű futómadarak
                                 
                                 
                                    Házi nyúl és tenyésztett nyúlfélék
                                 
                                 
                                    Hasított körmű, vadon élő állatok (sertésfélék kivételével)
                                 
                                 
                                    Vaddisznó
                                 
                                 
                                    Vadon élő egypatás állatok
                                 
                                 
                                    Vadon élő nyúlfélék (üregi és mezei nyúl)
                                 
                                 
                                    Szárnyas vadak
                                 
                                 
                                    Vadon élő emlősállatok (patás állatok, egypatás állatok és nyúlfélék kivételével)
                                 
                              
                                    „XK
                                 
                                 
                                    Koszovó(*****)(4)
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    C vagy D
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX”
                                 
                              
                  
                        2.
                     
                     
                        a táblázat vége a (3) és a (*) lábjegyzet között a következő lábjegyzettel egészül ki:
                        
                                    „(4)
                                 
                                 
                                    A 2002/99/EK irányelv 3. cikkében foglalt követelményeknek megfelelő, egy európai uniós tagállamból vagy egy, a 798/2008/EK rendelet I. mellékletének 1. részében a baromfihús Unióba történő behozatala tekintetében felsorolt harmadik országból származó friss húsból készült húskészítmények és kezelt gyomor, hólyag és belek esetében.”
                                 
                              
                  
                        3.
                     
                     
                        a táblázat vége a (****) és az XXX lábjegyzet között a következő lábjegyzettel egészül ki:
                        
                                    „(*****)
                                 
                                 
                                    Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.”
                                 
                              
                  
      
      
         
            II. MELLÉKLET
            A 2007/777/EK határozat III. melléklete a következőképpen módosul:
            A harmadik országokból az Európai Unióba történő szállításra szánt egyes húskészítményekre, kezelt gyomorra, hólyagra és belekre vonatkozó állat- és közegészségügyi bizonyítványminta II.1. részének II.1.3. pontja a harmadik lehetőség után a következő szöveggel egészül ki:
            
                         
                     
                     
                        „(2) vagy
                        
                        
                                    [II.1.3.1.
                                 
                                 
                                    „átesett a származási harmadik országra vagy annak részére a 2007/777/EK határozat II. mellékletének 2., illetve adott esetben 3. részében az érintett fajok húsára vonatkozóan megállapított, a 2007/777/EK határozat II. melléklete 4. része szerinti B, C vagy D specifikus kezelésen, és:
                                 
                              
                                     
                                 
                                 
                                    (2) vagy
                                    
                                    
                                                [II.1.3.1.1.
                                             
                                             
                                                az Európai Unió olyan tagállamából származik, amely megfelel a 2002/99/EK irányelv 3. cikke követelményeinek;]
                                             
                                          
                              
                                     
                                 
                                 
                                    (2) vagy
                                    
                                    
                                                [II.1.3.1.1.
                                             
                                             
                                                a 798/2008/EK rendelet I. mellékletének 1. részében a baromfihús Unióba történő behozatala tekintetében felsorolt harmadik országból, valamint olyan gazdaságokból származik, illetve vadon élő szárnyasvadak esetében olyan területeken ölték le, amelyek 10 km-es sugarú – adott esetben a szomszédos ország területére is kiterjedő – körzetében az előző legalább 30 napban nem tört ki magas patogenitású madárinfluenza vagy Newcastle-betegség.]”